recursal/SuperWikiNEXT-32B huggingface dataset:
Ένας χάρτης που δείχνει τις χώρες όπου ο δημόσιος λιθοβολισμός είναι δικαστική ή εξωδικαστική μορφή τιμωρίας.
**Λιθοβολισμός** είναι το ρίξιμο του λίθου. Υπήρξε από τους πιο παλιούς και πιο άγριους τρόπους θανάτωσης των εγκληματιών και των παραβατών, ιδίως των ηθικών νόμων (γνωστά είναι από τη Αγία Γραφή ο λιθοβολισμός της μοιχαλίδας και του πρωτομάρτυρα Στέφανου).

Στην εκτέλεση του καταδικασμένου, από την κοινή γνώμη ή την πολιτεία, έπαιρνε μέρος σημαντικός αριθμός ανθρώπων. Ο λιθοβολισμός συνήθως γινόταν έξω από την πόλη. Ο κατάδικος τοποθετούνταν στη μέση και δεχόταν πέτρες από το πλήθος μέχρι να πεθάνει από πολλαπλούς τραυματισμούς και αιμορραγία. Αυτή η μέθοδος εκτέλεσης σήμερα είναι περισσότερο συνδεδεμένη με τον Ισλαμικό Νόμο.

Εξωτερικοί σύνδεσμοι
--------------------

* Πολυμέσα σχετικά με το θέμα  Stonings στο Wikimedia Commons
* Λεξιλογικός ορισμός του λιθοβολισμός  στο Βικιλεξικό

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85128348
* GND: 4183037-4

 |

 |
Ο **Γιάσεκ Γιόντρουχ** (πολωνικά: *Jacek Jędruch*‎‎, Βαρσοβία, 1927 – Αθήνα, Μάρτιος 1995) ήταν Πολωνός πυρηνικός μηχανικός και ιστορικός του πολωνικού κοινοβουλευτισμού.

Βιογραφία
---------

Κατά τη διάρκεια του Β΄παγκόσμιου πολέμου συμμετείχε στην πολωνική αντίσταση. Μετά το τέλος του πολέμου διώχθηκε από τις κομμουνιστικές δυνάμεις ασφάλειας, δραπέτευσε στη δύση, βρέθηκε στην Αγγλία, και από εκεί μετανάστευσε στις Ηνωμένες Πολιτείες. Σπούδασε πυρηνική τεχνολογία στο πανεπιστήμιο και το ίδρυμα τεχνολογίας της Μασαχουσέτης, και στο κρατικό πανεπιστήμιο της Πενσυλβανίας. Έγραψε ένα βιβλίο για την πολωνική κοινοβουλευτική ιστορία (πρώτη έκδοση 1982, δεύτερη έκδοση 1997). Ετοιμαζόταν για τη δεύτερη έκδοση όταν τον Μάρτιο του 1995, ενώ βρισκόταν στην Ελλάδα με τη σύζυγό του Ευα, χημικός μηχανικός και αυτή, υπέστη ατύχημα στην Ακρόπολη στην Αθήνα, το οποίο ήταν και μοιραίο. Η σύζυγός του μαζεύοντας τις σημειώσεις του, ολοκλήρωσε τη δεύτερη έκδοση του βιβλίου του.

Παραπομπές
----------

1. 1 2  aleph.nkp.cz/F/?func=find-c&local\_base=aut&ccl\_term=ica%3Djcu2010572815&CON\_LNG=ENG. Ανακτήθηκε στις 9  Οκτωβρίου 2017.
2. 1 2  *NUKAT*. n99005006.
3. ↑  (Πολωνικά) *MAK*. 9810595886805606.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 12678209h.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Επιστήμη
* Πύλη:Πολωνία
* Πύλη:Ηνωμένες Πολιτείες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61669808
* LCCN: n82078907
* ISNI: 0000 0001 1027 9584
* GND: 132615096
* SUDOC: 050629026
* BNF: cb12678209h (data)
* NKC: jcu2010572815
* CiNii: DA01186753

 |

 |
Ο **Κώστας Χατζηαντωνίου** γεννήθηκε το 1965 στη Ρόδο και σπούδασε στη Νομική Σχολή του Πανεπιστημίου Αθηνών πολιτικές επιστήμες και δημόσια διοίκηση. Ιστορικός συγγραφέας, δοκιμιογράφος και πεζογράφος, το έργο του περιλαμβάνει μεταξύ άλλων αφηγήματα, ιστορικές μελέτες για τον Ελληνισμό της Μικράς Ασίας, της Κύπρου και της Χειμάρρας, δοκίμια στοχασμού, βιογραφίες (του Ν. Πλαστήρα και του Θ. Πάγκαλου) και τρία μυθιστορήματα. Τελευταία του βιβλία το μυθιστόρημα Ο κύκλος του χώματος (2017), η Ανθολογία Κωστή Παλαμά (2018) και το μυθιστόρημα Το στέμμα των αυγών (2020).

Είναι μέλος της Εταιρείας Συγγραφέων και της Διοικούσας Επιτροπής του Ιδρύματος Κωστή Παλαμά. Έχει τιμηθεί με το Bραβείο Δοκιμίου του Pen Club για το βιβλίο του *Εναντίον του χρόνου*, με το Βραβείο Δοκιμίου Π. Φωτέα και με το Βραβείο Λογοτεχνίας της Ευρωπαϊκής Ένωσης (European Union Prize for Literature) για το μυθιστόρημά του *Αγκριτζέντο*. Έχει την ευθύνη του λογοτεχνικού περιοδικού *Το Κοράλλι*.

Πηγές
-----

* Τα βιβλία του Κώστα Χατζηαντωνίου στη βάση δεδομένων της Biblionet.

Παραπομπές
----------

1. 1 2 3  www.euprizeliterature.eu/sites/default/files/EUPL\_2011\_Kostas\_Hatziantoniou\_Greece.pdf. Ανακτήθηκε στις 19  Δεκεμβρίου 2019.
2. ↑  (Πολωνικά) *MAK*. 9810685741805606.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305794074
* **ΕΒΕ**: 136401
* **BiblioNet**: **30804**
* LCCN: nr96008166
* ISNI: 0000 0004 2299 9564
* GND: 1084168049
* SUDOC: 243870132
* NLA: 35311129

 |

 |
Ο **Νικόλαος Δαμασκηνός** (1834-1910) ήταν διαπρεπής νομικός και καθηγητής του Γαλλικού και Εμπορικού Δικαίου του Πανεπιστημίου Αθηνών.

Βιογραφία
---------

Γεννήθηκε στην Κέρκυρα το 1834 και σπούδασε στο Παρίσι νομικά. Το 1854 αναγορεύτηκε διδάκτωρ της Νομικής Σχολής. Το 1865 διορίστηκε έκτακτος καθηγητής του Γαλλικού Δικαίου στο Πανεπιστήμιο Αθηνών και το 1884 ανέλαβε την έδρα του Εμπορικού Δικαίου με ομόφωνη απόφαση της Συγκλήτου. Χρημάτισε πέντε φορές Κοσμήτορας της Νομικής και το 1881-82 Πρύτανης του Πανεπιστημίου Αθηνών.

Το 1864 ήταν συνιδρυτής της πρώτης ανώτατης Τεκτονικής αρχής στην ελεύθερη Ελλάδα και μέλος της Ανώτατης Διοίκησης. Το 1867 ήταν ο πρώτος Μέγας Διδάσκαλος της Μεγάλης Ανατολής της Ελλάδος (μετέπειτα Μεγάλη Στοά της Ελλάδος) (ήταν Μ.Δ. την περίοδο 1867-1869 και 1884-1895) και συντάκτης του Ελληνικού Τεκτονικού Συντάγματος και του Γενικού Κανονισμού της Μεγάλης Ανατολής, ενώ το 1872 ήταν μέλος του πρώτου Ύπατου Συμβουλίου του 33ου βαθμού. Πέθανε στις 28 Δεκεμβρίου του 1910. Είχε πέντε παιδιά: Σπυρίδων Δαμασκηνό, Μαρία Δαμασκηνού, Ελένη Ταμπακοπούλου, Παύλο Δαμασκηνό και Δημήτριο Δαμασκηνό.

Παραπομπές
----------

1. ↑   *Εφημερίδα ΕΜΠΡΟΣ*. 29 Δεκεμβρίου 1910, σελ. 3.
2. ↑   *Εφημερίδα ΕΜΠΡΟΣ*. 30 Δεκεμβρίου 1910.
3. ↑  Πολλάτος, Μαρίνος. *Διακόσια χρόνια ελληνικού τεκτονισμού: (1740-1940)*. Αθήνα: Τυπογραφείον Αδ. Ι. Αλευροπούλου. σελ. 40-52.
4. ↑   *Εφημερίδα ΣΚΡΙΠ*. 29 Δεκεμβρίου 1910.
Το Humanity Greece είναι μία Αστική Μη Κερδοσκοπική Εταιρεία με έδρα την Αθήνα. Η δημιουργία του Εθελοντικού Συντονιστικού Κέντρου (ΕΣΚ) έγινε με σκοπό την άμεση παροχή βοήθειας σε έκτακτες ανάγκες, την στήριξη κοινωνικά ευάλωτων οικογενειών και τη βελτίωση του βιοτικού τους επιπέδου.

Ιστορία
-------

Το Humanity Greece ιδρύθηκε τον Αύγουστο του 2021 και ξεκίνησε ως ένα οργανωμένο εθελοντικό εγχείρημα σε ένα στενό στου Ψυρρή, με στόχο την άμεση στήριξη των πληγέντων από τις καταστροφικές πυρκαγιές που έπληξαν την Ελλάδα.

Το καλοκαίρι του 2022, το Humanity Greece δημιούργησε το 1ο Εθελοντικό Συντονιστικό Κέντρο της Ελλάδας στην περιοχή του Μεταξουργείου, το οποίο διατίθεται για την αποθήκευση, τη συλλογή και τη διαλογή των αγαθών πριν την αποστολή τους σε οποιαδήποτε συνθήκη κρίνεται απαραίτητο.

Εθελοντικό Συντονιστικό Κέντρο
------------------------------

Εδρεύει στην οδό Μυλλέρου στο Μεταξουργείο και δημιουργήθηκε από την εθελοντική ομάδα του Humanity Greece με αποστολή να υποστηρίξει σε Πανελλαδική εμβέλεια ευάλωτους πολίτες. Λειτουργεί 365 ημέρες τον χρόνο και μέσω αυτού, επιτυγχάνεται η άμεση παρέμβαση και παροχή ειδών έκτακτης και πρώτης ανάγκης οπουδήποτε κριθεί απαραίτητο μέσω της συμβολής των πολιτών, ενώ διαθέτει λειτουργίες για:

* Αποθήκευση ειδών
* Συλλογή και διαλογή αγαθών
* Εθελοντική προσφορά
* Logistics Center
* Τηλεφωνικό Κέντρο
* 24ωρη παρέμβαση σε έκτακτες ανάγκες
* Σεμινάρια και Εκπαιδευτικά Προγράμματα

Παραπομπές
----------

1. ↑  vasileia (27 Ιουλίου 2023). ««Σύμμαχος» του Humanity Greece η ΜΟΤΟΔΥΝΑΜΙΚΗ». *ΜΟΤΟΔΥΝΑΜΙΚΗ*. Ανακτήθηκε στις 18 Απριλίου 2024.
2. ↑  «Humanity Greece: Μία εθελοντική οργάνωση που δίνει φωνή σε όσους δεν μπορούν να ακουστούν | LiFO». *www.lifo.gr*. 5 Δεκεμβρίου 2022. Ανακτήθηκε στις 18 Απριλίου 2024.
3. ↑  «Humanity Greece: Μια δυναμική εθελοντική οργάνωση που δίνει φωνή σε εκείνους που δε μπορούν να ακουστούν». *GRTimes.gr*. 28 Φεβρουαρίου 2024. Ανακτήθηκε στις 18 Απριλίου 2024.
4. ↑  «ΠΡΟΓΡΑΜΜΑ ΕΝΙΣΧΥΣΗΣ ΕΥΑΛΩΤΩΝ ΟΙΚΟΓΕΝΕΙΩΝ – Humanity Greece». 20 Δεκεμβρίου 2023. Ανακτήθηκε στις 18 Απριλίου 2024.
| Lingua franca novaΛιγγuα Φρανκα Νοβα  |
| --- |
| Ομιλείται σε: | Παγκοσμίως, |
| Ομιλητές: | 500 |
| Κατάταξη: | Δεν ανήκει στις 100 πρώτες |
| Ταξινόμηση: | Διεθνής Τεχνητή γλώσσα  **Λιγγuα Φρανκα Νοβα** |
| Kατάσταση |
| Επίσημη γλώσσα: | καμία χώρα |
| Ρυθμιστής: |  |
| Κώδικες γλώσσας |
| ISO 639-1 |  |
| ISO 639-2/Β |  |
| ISO 639-3 | lfn |
| SIL |  |
|  |

Η **Λιγγuα Φρανκα Νοβα** (*Lingua franca nova*), συντομογραφία **LFN** και γνωστή στην καθομιλουμένη ως **Elefen**, είναι μια βοηθητική κατασκευασμένη γλώσσα που δημιουργήθηκε αρχικά από τον C. George Boeree του Πανεπιστημίου Shippensburg της Πενσυλβάνια[4] και αναπτύχθηκε περαιτέρω από πολλούς από τους χρήστες της. Το λεξιλόγιό του βασίζεται κυρίως στις ρομανικές γλώσσες, δηλαδή γαλλικά, ιταλικά, πορτογαλικά, ισπανικά και καταλανικά. Η Lingua Franca Nova έχει φωνητική ορθογραφία που βασίζεται σε 22 γράμματα από τη λατινική γραφή (μια κυριλλική γραφή ήταν συνεπίσημη μέχρι το 2021).
***Ντέξτερ*** (Dexter) είναι αμερικάνικη, δραματική τηλεοπτική σειρά με επίκεντρο τον Ντέξτερ Μόργκαν (Dexter Morgan), ο οποίος εργάζεται ως τεχνικός ανάλυσης διασποράς αίματος στα αιματολογικά εργαστήρια της Αστυνομίας του Μαϊάμι και τα βράδια μετατρέπεται σε ψυχοπαθή δολοφόνο.

Η σειρά έκανε πρεμιέρα την 1η Οκτωβρίου 2006, στο Showtime και η πέμπτη σεζόν τελείωσε στις 12 Δεκεμβρίου 2010. Στις 2 Δεκεμβρίου 2010, η σειρά ανανεώθηκε για έκτη σεζόν. Τοποθετημένη στο Μαϊάμι, η πρώτη σεζόν είναι βασισμένη σε μεγάλο βαθμό στο μυθιστόρημα *Darkly Dreaming Dexter* (Τα σκοτεινά όνειρα του Ντέξτερ) του Τζεφ Λίντσεϊ, το πρώτο της σειράς βιβλίων Ντέξτερ. Οι επόμενες σεζόν εξελίσσονταν ανεξάρτητα από τα βιβλία του Λίντσεϊ. 

Ο Ντέξτερ δολοφονεί έχοντας ως βάση τον "Κώδικα του Χάρι", ένα σύνολο ηθικών κανόνων και διαδικασιών, επινοημένες από τον θετό του πατέρα Χάρι Μόργκαν (αστυνομικό του Μαϊάμι) για να βεβαιωθεί ότι ο Ντέξτερ δεν θα συλληφθεί και για να διασφαλίσει ότι θα δολοφονεί μόνο άλλους δολοφόνους. Ο Χάρι εκπαίδευσε ακόμη τον Ντέξτερ ώστε να αλληλεπιδρά πειστικά με τους υπόλοιπους ανθρώπους, πάρα τη διασχιστική ψυχική του ασθένεια, για την οποία ο Χάρι πίστευε ότι είναι ψυχοπάθεια και η οποία προέκυψε όταν ο Ντέξτερ έγινε μάρτυρας της βίαιης δολοφονίας της βιολογικής του μητέρας, Λόρα Μόουσερ (Laura Moser). 

Ως ενήλικας, ο Ντέξτερ έχει σε μεγάλο βαθμό ξεφύγει κάθε υποψίας (με κάποιες εξαιρέσεις) με το να είναι καλόκαρδος και γενναιόδωρος και να διατηρεί, γενικά, επιφανειακές σχέσεις. Ωστόσο, η αφοσίωσή του στη θετή του αδερφή Ντέμπρα, στην κοπέλα του (αργότερα σύζυγο) Ρίτα, στα θετά του παιδιά, Άστορ και Κόντι, και αργότερα στον βιολογικό του γιο, Χάρισον, έχει περιπλέξει τη διπλή του ζωή και τον έχουν κάνει να αμφισβητεί την ανάγκη του να δολοφονεί. Στην πραγματικότητα, στην πρώτη σεζόν, νεοανακαλυφθείσες αναμνήσεις της δολοφονίας της μητέρας του θέτουν σε κίνηση τον αργό αλλά σταθερό εξανθρωπισμό του Ντέξτερ, προχωρώντας περαιτέρω με κάθε σεζόν, καθώς ο Ντέξτερ αρχίζει να βιώνει μια ποικιλία συναισθημάτων για πρώτη φορά μετά από χρόνια.

Βραβεία
-------

Η σειρά *Ντέξτερ* έχει προταθεί για αρκετά βραβεία. Έχει βραβευτεί για 19 Primetime Emmy Awards, στις κατηγορίες *Outstanding Drama Series* και *Outstanding Lead Actor in a Drama Series* (για τον Michael C. Hall), 3 φορές συνεχόμενα, από το 2008 ως το 2010. Έχει, επίσης, λάβει πάνω από μια ντουζίνα Creative Arts Emmy Awards. Επίσης, ήταν υποψήφια για 7 Χρυσές Σφαίρες (κέρδισε 2), 14 Satellite Awards (κέρδισε 7), 18 Saturn Awards (κέρδισε 5), 8 Screen Actors Guild Awards (κέρδισε 1), και 5 Writers Guild of America Awards
Ο **Χρήστος Κυριαζής** (Πειραιάς, 2 Απριλίου 1953 - Αθήνα, 10 Νοεμβρίου 2021) ήταν Έλληνας λαϊκός τραγουδιστής.

Βιογραφία
---------

Γεννήθηκε στον Πειραιά και μεγάλωσε στα Καμίνια. Ο πατέρας του ήταν αξιωματικός στο Βασιλικό Ναυτικό, ενώ τα αδέλφια του ήταν επιπλοποιοί και έπειτα από προτροπή τους, έγινε και αυτός επιπλοποιός.

Σπούδασε σχέδιο στην Ιταλία και μετά την επιστροφή του συνέχισε την οικογενειακή τέχνη της επιπλοποιίας. Τα έπιπλα που δημιουργούσε σταδιακά γίνονταν γνωστά στους αθηναϊκούς κύκλους. 

Εντούτοις η μεγάλη του αγάπη ήταν πάντα η μουσική. Σε ηλικία 12 ετών άρχισε να μαθαίνει τις νότες με μία χειροποίητη κιθάρα και πέντε  χρόνια αργότερα άρχισε να παίζει με ένα μικρό rock συγκρότημα σε καταστήματα, όπως καφετέριες και ζαχαροπλαστεία. Δημιούργησε τα συγκροτήματα «Mirabilis Zalapa», «What a pity» και «Πρόκες» (1972). Στο club «Hobby» στην Πλατεία Αμερικής τον ανακάλυψε ο Βλάσης Μπονάτσος και τον κάλεσε να παίξει με το συγκρότημα που είχε, τους «Πελόμα Μποκιού». Το 1992 έγινε ευρύτερα γνωστός με το  δίσκο  «Μου θυμίζεις τη μάνα μου»  που έγινε πλατινένιος, ξεπερνώντας τα 125.000 αντίτυπα. Ακολούθησαν οι δίσκοι «Επιτυχίες» (1994), «Η αγάπη είναι μία» (1994, «χρυσός» δίσκος των 30.000 αντιτύπων), «Χαμένος Νικητής» (1995), «Άλλο τι θέλω, άλλο τι μπορώ» (1997). Τα γνωστότερα τραγούδια αυτών των δίσκων είναι «Οι απέναντι που πληρώνουν έναντι», «Ημεροβίγλι» κ.λπ.

Έκανε δύο γάμους. Με την πρώτη του σύζυγο την Μαρία Διαμαντή Πατέρα απέκτησε ένα γιο, τον Άρη Ξυλά (o δεύτερος σύζυγος της μητέρας του, ο εφοπλιστής Γιάννης Ξυλάς, τον έχει μεγαλώσει και ο Άρης κράτησε το δικό του επίθετο). Τη δεύτερη σύζυγό του, τη Σοφία, τη γνώρισε το 2000.

Πέθανε στις 10 Νοεμβρίου 2021 σε ηλικία 68 ετών από καρκίνο και κηδεύτηκε στις 13 Νοεμβρίου στο Α' Νεκροταφείο Αθηνών.

Παραπομπές
----------

1. 1 2 3  «Χρήστος Κυριαζής: Το Σάββατο στο Α' Νεκροταφείο η κηδεία του». *ProtoThema*. 11 Νοεμβρίου 2021. Ανακτήθηκε στις 11 Νοεμβρίου 2021.
2. ↑  «Πέθανε ο τραγουδιστής Χρήστος Κυριαζής σε ηλικία 68 ετών». *iefimerida.gr*. 10 Νοεμβρίου 2021. Ανακτήθηκε στις 11 Νοεμβρίου 2021.
3. ↑  STAR.GR, Συντακτική Ομάδα. «Χρήστος Κυριαζής: Η γνωριμία με τη σύζυγό του και η αδυναμία στον γιο του | Star.gr». *www.star.gr*. Ανακτήθηκε στις 11 Νοεμβρίου 2021.
4. ↑  «Πέθανε ο τραγουδιστής Χρήστος Κυριαζής». *ProtoThema*. 10 Νοεμβρίου 2021. Ανακτήθηκε στις 11 Νοεμβρίου 2021.
5. ↑  «Χρήστος Κυριαζής: Οι νύχτες με τον Άκη Πάνου, η Βάνα, ο Ζαμπέτας και οι έρωτες της ζωής του». *ProtoThema*. 10 Νοεμβρίου 2021. Ανακτήθηκε στις 11 Νοεμβρίου 2021.
Συντεταγμένες: 39°41′49.99″N 20°59′56.11″E﻿ / ﻿39.6972194°N 20.9989194°E﻿ / 39.6972194; 20.9989194

Η **Μπαλτούμα** (Τοπική Κοινότητα Μεγάλης Γότιστας - Δημοτική Ενότητα Εγνατίας), ανήκει στον δήμο Μετσόβου της Περιφερειακής Ενότητας Ιωαννίνων που βρίσκεται στην Περιφέρεια Ηπείρου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα "Καλλικράτης". Κατά τη διοικητική διαίρεση της Ελλάδας με το σχέδιο "Καποδίστριας", μέχρι το 2010, η Μπαλτούμα ανήκε στο Τοπικό Διαμέρισμα Μεγάλης Γότιστας, του πρώην Δήμου Εγνατίας του Νομού Ιωαννίνων.

Γενικά στοιχεία
---------------

Η επίσημη ονομασία είναι "η Μπαλτούμα" και αναφέρεται ως ξεχωριστός οικισμός από το 1961 να απογράφεται στην κοινότητα Μεγάλης Γότιστας. Έδρα του δήμου είναι το Μέτσοβο και ανήκει στο γεωγραφικό διαμέρισμα Ηπείρου. Η Μπαλτούμα έχει υψόμετρο 474 μέτρα από την επιφάνεια της θάλασσας, σε γεωγραφικό πλάτος 39,6757110196 και γεωγραφικό μήκος 21,0091452184.

Πρόσβαση
--------

Η πρόσβαση έχει διευκολυνθεί με την κατασκευή της Εγνατίας Οδού με απόσταση από το οδικό δίκτυο μόλις λίγων χιλιομέτρων. Υπάρχει και παλαιά οδός που διασχίζει τον οικισμό η οποία όμως είναι πολύ κουραστική καθώς έχει πολλές στροφές για αυτό και οι ταξιδιώτες προτιμούν την Εγνατία Οδό. Στο χωριό υπάρχει βενζινάδικο και Περιφερειακό ιατρείο το οποίο λειτουργεί μία φορά την εβδομάδα.

Παραπομπές
----------

1. ↑  *Εγκυκλοπαίδεια Πάπυρος Λαρούς Μπριτάννικα*. **19**. Εκδοτικός Οργανισμός Πάπυρος. 1996. σελ. 22.
2. ↑  *Εγκυκλοπαίδεια Νέα Δομή*. **21**. Τεγόπουλος - Μανιατέας. 1996. σελ. 262.
3. 1 2  «Μπαλτούμα Ιωαννίνων». *Διοικητικές μεταβολές των ΟΤΑ*. Ελληνική Εταιρία Τοπικής Ανάπτυξης και Αυτοδιοίκησης. Ανακτήθηκε στις 14 Απριλίου 2024.
4. ↑  «Μπαλτούμα ΙΩΑΝΝΙΝΩΝ, Δήμος ΜΕΤΣΟΒΟΥ | buk.gr». *buk.gr*. Ανακτήθηκε στις 14 Απριλίου 2024.

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Μετσόβου |
| --- |
|  |
| Δημοτική Ενότητα Εγνατίας | 
* Άγιος Μηνάς
* Αμπελάκια
* Αμπέλια
* Ανάληψη
* Γιαρακάρι
* Καρυόφυτο
* Καστρί
* Κερασιά
* Μεγάλη Γότιστα
* Μεγάλο Περιστέρι
* Μηλιές
* Μικρή Γότιστα
* Μικρό Περιστέρι
* Μπαλτούμα
* Μπάτζα
* Μύλοι
* Νέο Γερακάρι
* Ξηρικό
* Παλαιοχώρι
* Προσήλια\*
* Ραχούλα
* Ριζά
* Σιούτσος
* Σίτσαινα
* Σιωλάδες
* Ταμπούρια
* Χρυσοβίτσα
 |
|  |
| Δημοτική Ενότητα Μετσόβου | 
* Ανήλιο
* Ανθοχώρι
* Βοτονόσι
* Μέτσοβο
 |
|  |
| Δημοτική Ενότητα Μηλιάς | 
* Μηλιά
 |
|  |
| 
* Έδρα: Μέτσοβο
* \* (Οικισμοί με μη μόνιμο πληθυσμό)
 |

 |
Το ***συγκρότημα εκτοξεύσεων*** πυραύλων με τον αριθμό ***LC-16*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. Είναι μέρος του συμπλέγματος συγκροτημάτων εκτόξευσης διηπειρωτικών βαλλιστικών βλημάτων (αγγλ. Intercontinental Ballistic Missile, ICBM).

Ιστορικό
--------

Χτίστηκε το 1959 μαζί με τα συγκροτήματα LC-15, LC-19 και LC-20 και προορίστηκε για τους πυραύλους Τιτάνας. Πρώτη εκτόξευση έγινε στις 12 Δεκεμβρίου 1959, με έναν Τιτάνα Ι. Η εκτόξευση απέτυχε, αφού ο πύραυλος ανατινάχτηκε λίγα μέτρα μετά από την απογείωση.

Επειδή στις επόμενες πέντε εκτοξεύσεις Τιτάνων το 1960 μόνο δύο είχαν επιτυχία, οι Τιτάνες Ι εγκαταλείφθηκαν και οι εκτοξεύσεις συνέχισαν με πυραύλους Τιτάνας ΙΙ. Η πρώτη εκτόξευση ήταν επιτυχημένη. Ο πύραυλος διάνυσε μια απόσταση 8.000 χλμ. πάνω από τον Ατλαντικό. Ακολούθησαν συνολικά επτά εκτοξεύσεις, από τις οποίες μέχρι τις 29 Μαΐου 1962 απέτυχαν μόνο τρεις.

Μετά την ολοκλήρωση του προγράμματος Τιτάνας παραχωρήθηκε τον Ιανουάριο του 1965 από την πολεμική αεροπορία USAF στην NASA για δοκιμαστικά του προγράμματος Απόλλων. Η NASA τελικά το επέστρεψε πίσω στην πολεμική αεροπορία. 

Μέχρι τις 22 Μαρτίου 1988 διενεργήθηκαν περισσότερες από εκατό εκτοξεύσεις πυραύλων Pershing και οι εγκαταστάσεις αποσυναρμολογήθηκαν.

Περιγραφή του συγκροτήματος
---------------------------

Η αρχική μορφή του συγκροτήματος ήταν παρόμοια με αυτήν των άλλων συγκροτημάτων του 1959. Είχε έναν σταθερό βοηθητικό πύργο για την εκτόξευση και έναν κινούμενο πύργο εργασιών και συντήρησης. Ο πύργος αυτός κατέκλεινε για να πάρει οριζόντια θέση στο έδαφος.

Σημαντική λεπτομέρεια ήταν η «γκαρνταρόμπα», (αγγλ. "Suiting Trailer"), μια αίθουσα στην οποία οι αστροναύτες έμπαιναν στην στολή υπό την βοήθεια τεχνικού προσωπικού, πριν την εκτόξευσή τους από το γειτονικό συγκρότημα LC-19.

Αργότερα το συγκρότημα τροποποιήθηκε για τις ανάγκες των πυραύλων Pershing.

Εξωτερικοί σύνδεσμοι
--------------------

* LC-16 στον Astronautix.com (αγγλ.)
* Φωτογραφίες της αποστολής Απόλλο Αρχειοθετήθηκε 2007-09-29 στο Wayback Machine.

  


|  |  |  |  |  |
| --- | --- | --- | --- | --- |
| 

| π • σ • ε
Συγκροτήματα εκτόξευσης πυραύλων Κέιπ Κανάβεραλ |
| --- |
|  |
| 
* LC-1
* LC-2
* LC-3
* LC-4
* LC-5
* LC-6
* LC-9
* LC-10
* LC-11
* LC-12
* LC-13
* LC-14
* LC-15
* LC-16
* LC-17
* LC-18
* LC-19
* LC-20
* LC-21
* LC-22
* LC-25
* LC-26
* LC-29
* LC-30
* LC-31
* LC-32
* LC-34
* LC-36
* LC-37
* LC-39
* LC-40
* LC-41
* LC-43
* LC-45
* LC-46
* LC-47
* PAFB
* RW15
* RW30
 |  |

 |
Ο **Λερ Καμσάρ** (αρμενικά: *Լեռ Կամսար*, λογοτεχνικό ψευδώνυμο του **Αράμ Τοβμασιάν** ή **Τερ-Τοβμασιάν**, Βαν, Οθωμανική Αυτοκρατορία, 24 Οκτωβρίου 1888 - Γερεβάν, ΕΣΣΔ, 22 Νοεμβρίου 1965) ήταν Αρμένιος σατιρικός συγγραφέας του 20ού αιώνα.

Βιογραφία
---------

Ο Καμσάρ γεννήθηκε το 1888 στην πόλη Βαν της Οθωμανικής Αυτοκρατορίας - εντός των ορίων της σημερινής Τουρκίας - και ήταν γιος ιερέα. Φοίτησε αρχικά στο Αμερικανικό Κολλέγιο της γενέτειράς του και έπειτα στη θεολογική σχολή του Ετσμιαντζίν, ολοκληρώνοντας τις σπουδές του το 1909. Στη συνέχεια εργάστηκε ως δάσκαλος και παράλληλα εμφανίστηκε στα γράμματα το 1910, με τη δημοσίευση έργων του στον αρμενικό Τύπο του Βαν.

Το 1915 έλαβε μέρος στην εξέγερση των Αρμενίων του Βαν, κατά την πολιορκία της πόλης από τις οθωμανικές δυνάμεις και αργότερα κατέφυγε ως πρόσφυγας στα εδάφη της σημερινής Αρμενίας. Το 1917 κατατάχθηκε εθελοντικά στις αρμενικές δυνάμεις που ενεπλάκησαν στις ρωσοτουρκικές συγκρούσεις του Καυκάσου, στο πλαίσιο του Α΄ Παγκοσμίου Πολέμου. Με την εγκατάστασή του στην Αρμενία, εργάστηκε σε διάφορα έντυπα, όπου μέσα από τα κείμενά του ασκούσε κριτική στο τότε κυβερνών κόμμα των Ντασνάκ. Μετά την οριστική σοβιετοποίηση της χώρας κατέφυγε αρχικά στην Περσία, σύντομα όμως επέστρεψε στην Αρμενία. Μεταξύ άλλων, συνεργάστηκε μέχρι το 1935 με την εφημερίδα *Σοβιετική Αρμενία*, στην οποία δημοσίευσε κείμενα σατιρικού περιεχομένου. Παράλληλα εκδόθηκαν διάφορα λογοτεχνικά έργα του, κυρίως διηγήματα (όπως τα *Άκυροι νεκροί*, *Εθνικό αλφαβητάρι*, *Χαμένα δάκρυα* κλπ).

Λόγω της ιδιοσυγκρασίας του και της φύσης των κειμένων του, ο Καμσάρ συμπεριλήφθηκε μετά το 1935 στα πρόσωπα που γνώρισαν τις ευρύτερες διώξεις της περιόδου στη Σοβιετική Ένωση, οι οποίες έμειναν γνωστές ως Μεγάλος Τρόμος ή Μεγάλη Εκκαθάριση. Ως εκ τούτου, ακολούθησαν η απαγόρευση των έργων του και ο εκτοπισμός του ιδίου σε γκουλάγκ της πόλης Βαρκουτά στη Ρωσία, στο οποίο παρέμεινε μέχρι το 1939. Στη συνέχεια μεταφέρθηκε στην κωμόπολη Βαρντενίς, στο ανατολικό τμήμα της Αρμενικής ΣΣΔ, όπου έζησε μέχρι το 1952. Το 1955 απαλλάχθηκε από τις κατηγορίες και επέστρεψε μόνιμα στο Γερεβάν, όπου και απεβίωσε στις 22 Νοεμβρίου του 1965.

Λόγω των διώξεων που υπέστη, το έργο του λογοκρίθηκε και άρχισε να εκδίδεται ξανά μόλις κατά τη δεκαετία του 1980. Επίσης μεγάλο μέρος των αδημοσίευτων γραπτών του χάθηκε ή καταστράφηκε.

Παραπομπές
----------

1. 1 2 3 4 5 6 7 8  Vanuhi, Tovmasyan. «Ծիծաղ պարգևող մարդը». *lerkamsar.com* (στα Αρμενικά). Լեռ Կամսար. 20-րդ դարի հայ հանրահայտ գրող, երգիծաբան. Ανακτήθηκε στις 14 Απριλίου 2024.
2. 1 2 3 4 5  Αϊβαζιάν, Χοβανές, επιμ. (2015). *Հայ գրատպություն և գրքարվեստ. հանրագիտարան*. Γερεβάν: Haykakan hanragitaran hratarakch’ut’yun. σελ. 456. ISBN 978-5-89700-042-5.
3. 1 2  Bardakjian, Kevork B. (2000). *A Reference Guide to Modern Armenian Literature 1500-1920* (PDF). Detroit: Wayne State University Press. σελ. 401-402.
4. 1 2  Kurkjian, Haroutiun L. (31 Δεκεμβρίου 2011). «Ler Kamsar: The dissident satirist a potrait and an evaluation – 2011-4». *vemjournal.org* (στα Αγγλικά). Vem Academic Journal. Ανακτήθηκε στις 14 Απριλίου 2024.
Ο **Αλέξανδρος Μάριος Αγουάδο** ή *Αγκουάδο* (*Alejandro María Aguado*, 29 Ιουνίου 1784 - 14 Απριλίου 1842), Μαρκήσιος ντε Λας Μαρίσμας του Γουαδαλκιβίρ και υποκόμης του Μόντε Ρίκο ήταν διάσημος Ισπανός τραπεζίτης. 

Γεννήθηκε στη Σεβίλλη το 1784 και πέθανε στη Χιχόν των Αστουριών (Ισπανία) το 1842. Ξεκίνησε τη ζωή του ως στρατιώτης στο πόλεμο ανεξαρτησίας της Ισπανίας, στο πλευρό του Ιωσήφ Βοναπάρτη. Μετά τη μάχη του Μπελέν το 1808 κατατάχθηκε στο γαλλικό στρατό. Για τη δράση του όμως εκεί εξορίστηκε και άρχισε ν΄ ασχολείται με τις τραπεζικές εργασίες της οικογενείας του όπου και γρήγορα αναδείχθηκε σε επιτυχημένο χρηματιστή. Αργότερα τον προσέλαβε η ισπανική κυβέρνηση για διαπραγματεύσεις δανείων και ο Βασιλιάς Φερδινάνδος Ζ' του απένειμε κάποιους τίτλους. Από το 1828 στον Αγουάδο που διατηρούσε τη γαλλική υπηκοότητα είχαν περιέλθει μεγάλες εκτάσεις της Γαλλίας μεταξύ των οποίων και ο περίφημος πύργος Μαργκό με τους φημισμένους αμπελώνες της Γαλλίας.

Ο Αγουάδο ενεπλάκη στην ελληνική ιστορία ως διαπραγματευτής στη περίοδο της αντιβασιλείας του Βαυαρού Άρμανσπεργκ (1834) για τη χορήγηση δανείου 80 εκατομμυρίων (τότε) δραχμών στην Ελλάδα, υπό την εγγύηση των τριών προστάτιδων δυνάμεων (Αγγλίας, Γαλλίας και Ρωσίας). Η δε εξυπηρέτηση εκείνου του δανείου ανατέθηκε στη συνέχεια με ειδική σύμβαση στον τραπεζικό οίκο Ρότσιλντ.

Όταν πέθανε ο Αγουάδο άφησε πολλή μεγάλη περιουσία που μόνο σε μετρητά έφθανε τα 60.000.000 χρυσά φράγκα, πολύ μεγαλύτερο ποσό από εκείνο που είχε λάβει η Ελλάδα ως δάνειο. Επίσης κληροδότησε μια περίφημη πινακοθήκη στη γαλλική κυβέρνηση. Τα δε χρεόγραφα που εξέδωσε ο οίκος του ονομάζονταν εκ του ονόματός του «αγουάδος».

Παραπομπές
----------

1. ↑  A. Henry: «Le Père Lachaise historique, monumental et biographique» (Γαλλικά) A. Henry. Παρίσι. 1852. σελ. 100.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb15509733s. Ανακτήθηκε στις 10  Οκτωβρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Alexandre Aguado στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1562905
* LCCN: n88130533
* ISNI: 0000 0001 2117 6839
* GND: 129767867
* SUDOC: 135366089
* BNF: cb15509733s (data)
* ULAN: 500321112
* BNE: XX1339385

 |

 |
Το **noob** ή **n00b** (εξελληνισμένα **νουμπάς**), ο (χρήσανθος γεωργόπουλος)χρησιμοποιείται ως όρος στην «αργκό» του Διαδικτύου για τους νέους χρήστες του online gaming αλλά και για εκείνους των οποίων οι δεξιότητες προσομοιάζουν σε νέο παίκτη.

Ετυμολογία
----------

Η λέξη αποτελεί παραλλαγή του "newbie", η οποία μαρτυρείται στις ΗΠΑ και την Αυστραλία πηγές της δεκαετίας του 1850 και σημαίνει ένας νεοφώτιστος σε ένα μέρος ή κατάσταση. Εναλλακτικά, μπορεί να προέρχονται από το βρετανικό κοινό αργκό σχολείο "νέο αγόρι» ή «νέο αίμα», η οποία αποδίδεται με την ίδια εποχή και εφαρμόστηκε σε ένα μαθητή κατά την πρώτη θητεία του. Στη δεκαετία του 1960, του 1970, ο όρος "newbie" είχε μια περιορισμένη χρήση μεταξύ των αμερικανικών στρατευμάτων στον πόλεμο του Βιετνάμ ως όρος λαϊκού ιδιώματος για έναν νέο άνθρωπο σε μια μονάδα. Αρχαιότερη γνωστή χρήση της στο διαδίκτυο μπορεί να έχουν για την ομάδα συζήτησης Usenet talk.bizarre. Ο όρος αυτός θεωρείται ότι έχει εισέλθει σε απευθείας σύνδεση χρήση, από το 1981.

Παραλλαγές
----------

Προερχόμενος από μια προφορική παράδοση, ο όρος έχει παραλλαγεί στην ορθογραφία. Μεταξύ των εναλλακτικών μορφών είναι newby, nubie και newbee.

Σημερινή χρήση
--------------

Το **noob** χρησιμοποιείται πλέον, όταν γίνεται αναφορά σε νέους χρήστες υπολογιστών και διαδικτύου. Έχει ακόμα επικριτικό και προσβλητικό τίτλο και πολλές φορές χρησιμοποιείται και από πολλούς χρήστες, σε διάφορες online συζητήσεις, και παιχνίδια για να δηλώσουν ότι δεν έχουν αρκετές γνώσεις πάνω στο αντικείμενο ή να ζητήσουν κάπου βοήθεια και παραπάνω πληροφορίες. Η λέξη σημαίνει ότι ο χαρακτηριζόμενος είναι άχρηστος.

Άλλες λέξεις με παρόμοιο νόημα
------------------------------

Παρόμοιο νόημα έχουν οι λέξεις της φανταρίστικης αργκό για τον νεοσύλλεκτο ή για τον νέο στη μονάδα φαντάρο όπως «νιούφης», «νουμπάς», «νουμπάκι», «ψάρακας» και «νέοπας» καθώς επίσης και «νουμπίδι» και «νουμπίδιο».

Παραπομπές
----------

1. ↑  "newbie" *The Oxford English Dictionary*, 2nd ed. 1989, *OED Online*, Oxford University Press, (subscription needed) March 8, 2010.
2. ↑  «Newbie». *Jargon File*. Catb.org. Ανακτήθηκε στις 5 Μαΐου 2009.
3. ↑  
Dyker, Barbara (June 1, 1988). "*Re: some (should-be) ground-rules for submissions to comp.binaries.\**". comp.sys.mac. (Διεύθυνση Ιστού). Ανακτήθηκε την May 5, 2009.
4. ↑  νιούφης, slang.gr.
5. ↑  ψάρακας, slang.gr.
6. ↑  νέοπας, slang.gr.

Εξωτερικοί σύνδεσμοι
--------------------

* Urban Dictionary
Ο ομοσπονδιακός αυτοκινητόδρομος **Μ10 «Ρωσία»** (ρωσικά: Россия‎‎
) συνδέει τις δύο μεγαλύτερες πόλεις της Ρωσίας, δηλαδή την Αγία Πετρούπολη και τη Μόσχα. Με εξαίρεση την ευρύτερη περιοχή της Μόσχας και της Αγίας Πετρούπολης, είναι επί της ουσίας ένας αυτοκινητόδρομος με μία λωρίδα ανά κατεύθυνση, ενώ σε διάφορα σημεία υπάρχει και τρίτη κεντρική λωρίδα.

Ιστορικό
--------

Υπήρχε οδός που συνέδεε τη Μόσχα με το Τβερ και το Νόβγκοροντ πριν από την ίδρυση της Αγίας Πετρούπολης. Κατά μήκος της διαδρομής υπήρχαν ειδικά σημεία ελέγχου στις πόλεις Yedrovo, Valday, Yazhelbitsy, Krestsy και Bronnitsa. Η πρώτος οδός, μήκους 778 χιλιομέτρων, κατασκευάστηκε στην περιοχή αυτή με εντολή του Μεγάλου Πέτρου την περίοδο 1712-1746. Το έργο ανέλαβε γραφείο που συστάθηκε επί τούτου για αυτόν το σκοπό. Έπειτα από την ολοκλήρωση των έργων το 1755, το γραφείο αυτό μετατράπηκε στο Γραφείο κατασκευής δημοσίων οδών. Αργότερα έγινε γνωστό ως «Κρατική Επιτροπή Οδών».

Παραπομπές
----------

1. ↑  Марговенко, Алексей. «Дороги царей» (στα Ρωσικά). журнал «Урал» 2004 год, № 10. Αρχειοθετήθηκε από το πρωτότυπο στις 9 Αυγούστου 2011. Ανακτήθηκε στις 29 Ιανουαρίου 2008.
2. ↑  Марговенко, Алексей. «Дороги царей» (στα Ρωσικά). журнал «Урал» 2004 год, № 10. Αρχειοθετήθηκε από το πρωτότυπο στις 9 Αυγούστου 2011. Ανακτήθηκε στις 29 Ιανουαρίου 2008.
**Η τριγωνίτιδα** είναι μια κατάσταση φλεγμονής της τριγωνικής περιοχής της ουροδόχου κύστης και είναι πιο συχνή στις γυναίκες.

Η αιτία της τριγωνίτιδας δεν είναι γνωστή και δεν υπάρχει σταθερή θεραπεία. Ο ηλεκτροκαυτηριασμός χρησιμοποιείται μερικές φορές, αλλά είναι γενικά αναξιόπιστη μέθοδος ως θεραπεία και συνήθως δεν έχει γρήγορα αποτελέσματα. Αρκετά φάρμακα, όπως μυοχαλαρωτικά, αντιβιοτικά, αντισηπτικά όπως το Urised, έχουν ποικίλα και αναξιόπιστα αποτελέσματα. Άλλες μορφές θεραπείας περιλαμβάνουν ουρηθροτομή, κρυοχειρουργική και νευροδιέγερση.

Επιδημιολογία
-------------

Η συχνότητα της τριγωνίτιδας είναι υψηλότερη στις γυναίκες παρά στους άνδρες και συνήθως εμφανίζεται σε ηλικίες 30 με 50 ετών, επομένως μπορεί να αυξηθεί η πιθανότητα εκδήλωσης στην μετεμμηνοπαυσιακή περίοδο πιθανώς λόγω της αλλοίωσης των οιστρογόνων.

Συμπτώματα
----------

Τα συμπτώματα της τριγωνίτιδας είναι πολύ παρόμοια με εκείνα της διάμεσης κυστίτιδας και περιλαμβάνουν πόνο στην ουροδόχο κύστη, πολυουρία (μη φυσιολογική αύξηση της συχνότητας ούρησης) και επιτακτική επιθυμία για ούρηση, ιδιαίτερα κατά τη διάρκεια της νύχτας ( νυκτουρία ) και μειωμένη ικανότητα κατακράτησης ούρων. Η ευαισθησία της κύστης σε ορισμένα τρόφιμα, όπως ο χυμός cranberry, τα εσπεριδοειδή, η σοκολάτα και άλλα, μπορεί να αυξηθεί.

Μερικοί άνθρωποι αισθάνονται δυσφορία και μερικές φορές πόνο κατά τη σεξουαλική επαφή.

Διάγνωση
--------

Η διάγνωση αυτής της πάθησης βασίζεται σε προσεκτική αξιολόγηση των συμπτωμάτων που αναφέρει ο ασθενής, ακολουθούμενη από τη διενέργεια πλήρους ανάλυσης ούρων και καλλιέργειας ούρων. Οι οργανικές εξετάσεις που μπορούν να βοηθήσουν στην αποσαφήνιση της εικόνας είναι το υπερηχογράφημα της ουροδόχου κύστης , η ουροροομετρία και η κυστεοσκόπηση. Μερικές φορές μπορεί να είναι ιδιαίτερα δύσκολο να διακριθεί από τις ουρολοιμώξεις ή τη διάμεση κυστίτιδα .

Παραπομπές
----------

1. ↑  Sadeghi, Zhina; MacLennan, Gregory; Childs, Stacy J.; Zimmern, Philippe E. (2019-09). «Is trigonitis a neglected, imprecise, misunderstood, or forgotten diagnosis?». *Lower Urinary Tract Symptoms* **11** (4): 182–188. doi:10.1111/luts.12264. ISSN 1757-5672. PMID 30989795. .
2. ↑  «Trigonitis». *www.bionity.com*. Ανακτήθηκε στις 18 Απριλίου 2024.
3. ↑  «Trigonitis: Definition, Symptoms, Causes, Treatment, and More». *Healthline* (στα Αγγλικά). 28 Ιουνίου 2018. Ανακτήθηκε στις 18 Απριλίου 2024.
4. ↑   *Trigonitis: Practice Essentials, Pathophysiology, Epidemiology*. 2024-01-19. .
Η **Δόξα 2016** είναι γυναικείος ποδοσφαιρικός σύλλογος με έδρα τη Δράμα. Ιδρύθηκε το 2016 και διεξάγει τους εντός έδρας αγώνες στο Δημοτικό γήπεδο Αδριανής.

Ιστορία
-------

### 2016-2019

Ο σύλλογος ιδρύθηκε τον Αύγουστο το 2016 από τον μέχρι και σήμερα πρόεδρο Νίκο Λαζαρίδη. Από το 2016 μέχρι το 2019 η ομάδα αγωνιζόταν στην Γ΄ εθνική στον 1ο όμιλο. Την περίοδο 2018-2019 η ομάδα πηρέ την άνοδο από την Γ΄ εθνική στη Β΄ εθνική βαίνοντας πρώτη και κερδίζοντας το πρωτάθλημα του 1ου ομίλου της Γ΄ εθνικής γυναικών.

### 2019-2020

Μετά την άνοδο της στη Β΄ εθνική στα μισά του πρωταθλήματος ξεκίνησε η πανδημία του κορονοϊού και αυτό σήμανε την οριστική διακοπή του πρωταθλήματος. Η Δόξα τερματησε στην 4η θέση του 1ου ομίλου της Β΄ εθνικής παρόλα αυτά πήρε την άνοδο για την Α΄ εθνική καθώς έπρεπε να υπάρχει ο επιθυμητός αριθμός για να πραγματοποιηθεί το πρωτάθλημα της Α΄ εθνικής με βάση τον κανονισμό της ΕΠΟ.

### 2020-2021

Η Δόξα 2016 αγωνίστηκε για πρώτη φορά στην Α΄ Εθνική κατηγορία το 2020-2021, Η διοργάνωση ήταν προγραμματισμένη να εκκινήσει την 1η Νοεμβρίου του 2020, κάτι που δεν κατέστη δυνατό λόγω των μέτρων για περιορισμό της πανδημίας του κορονοϊού. Στην πρώτη φάση οι ομάδες των δύο ομίλων θα αγωνίζονταν σε δύο γύρους. Ύστερα από την ολοκλήρωση των ομίλων θα διεξάγονταν διπλοί αγώνες κατάταξης μεταξύ των πρώτων για την ανάδειξη του πρωταθλητή, καθώς και μεταξύ των δεύτερων για την τρίτη θέση.

Ύστερα από πολλούς μήνες απραξίας, αποφασίστηκε η οριστική έναρξη της διοργάνωσης στις 11 Απριλίου του 2021. Το αρχικό σύστημα διεξαγωγής άλλαξε, με τις ομάδες να αγωνίζονται σε ένα γύρο κατά την πρώτη φάση, ενώ και οι αγώνες κατάταξης ήταν μονοί, και διεξήχθησαν σε ουδέτερη έδρα. Η Δόξα στην πρώτη της χρονιά στην Α΄ εθνική τερματησε στην 6 θέση του βαθμολογικού πίνακα παραμένοντας στην πρώτη κατηγορία.

### 2021-2022

Η Δόξα 2016 τερματησε στην 7η θέση το πρώτου ομίλου της Α΄ εθνικής γυναικών και υποβιβάζεται ως 3η ομάδα από το τέλος στη Β΄ εθνική.

### 2022-2023

Η Δόξα 2016 μετα από 2 χρονιά συμμέτοχη της στην Α΄ εθνική αγωνίζεται πλέον για τη Β΄ εθνική με την ομάδα για τη σεζόν 2022-2023 να τερματίζει στη 2η θέση του ομίλου και χάνοντας την άνοδο για την Α΄ εθνική από τις Σειρήνες Γρεβενών.

### 2023-24

Η Δόξα 2016 τοποθετήθηκε στον πρώτο όμιλο της Β' Κατηγορίας, στον οποίο τερμάτισε πρώτη, μετρώντας συνολικά 14 νίκες σε 16 παιχνίδια. Η ομάδα θα αγωνιστεί στα μπαράζ ανόδου στην Α' Εθνική, με αντιπάλους τις τρείς υπόλοιπες πρωταθλήτριες των ομίλων της Β' Κατηγορίας, εκεί οπου τρείς απο τις τέσσερεις ομάδες θα κερδίσουν μια θέση στην Α' Εθνική της επόμενης σεζόν.

Η Δόξα 2016 είχε ομάδα και στον πρώτο όμιλο της Α' Εθνικής κατηγορίας ποδοσφαίρου σάλας γυναικών, εκεί οπου τερμάτισε στη δεύτερη θέση, αλλα ηττήθηκε στα προημιτελικά του πρωταθλήματος απο τον τρίτο του δευτέρου ομίλου, Ατρόμητο Αθηνών.

Τίτλοι
------

* Πρωτάθλημα Ελλάδος Γ΄ Εθνικής γυναικών ( 2019 )

Παραπομπές
----------

*

Εξωτερικοί σύνδεσμοι
--------------------

* Facebook DOXA
* Ισότοπος
Ο ΓΥΜΝΑΣΤΙΚΟΣ ΑΘΛΗΤΙΚΟΣ ΣΥΛΛΟΓΟΣ ΚΟΡΥΔΑΛΛΟΥ «ΠΗΓΑΣΟΣ» ιδρύθηκε στις 5 Απριλίου 1985 με έδρα τον Κορυδαλλό Πειραιά.

Ο Σύλλογος ξεκίνησε τις αθλητικές δραστηριότητές του στο στίβο, όπου σε σύντομο χρονικό διάστημα είδε αθλητές και αθλήτριές του να διεκδικούν και να κερδίζουν σημαντικές θέσεις σε Πανελλήνια πρωταθλήματα

Το 1987 ο Σύλλογος ίδρυσε το Τμήμα Καλαθοσφαίρισης με δύο τμήματα: το παιδικό και το εφηβικό. Το 1990 η ομάδα συμμετείχε για πρώτη φορά στο πρωτάθλημα της Ε.Σ.Κ.Α. ΑΝΔΡΩΝ με ομάδα που προέκυψε αποκλειστικά από εφήβους και με προπονητή τον Άρη Γιαννικάκη. Η ομάδα βρήκε σύντομα τα βήματά της και προχώρησε στις κατηγορίες φτάνοντας να αγωνίζεται 1996-97 στην Α’ κατηγορία Ε.Σ.Κ.Α.Ν.Α. Παράλληλα, το 1996 έφτασε μέχρι τα ημιτελικά του κυπέλλου καλαθοσφαίρισης Ε.Σ.Κ.Α.Ν.Α. ενώ το 1994 το εφηβικό τμήμα ανέβηκε στην Α’ Ε.Σ.Κ.Α.Ν.Α.

Το 2014 η άρση βαρών με τον αντιπρόεδρο του συλλόγου και τέως γεν. γραμματέα της άρσης βαρών Βασίλη Γερακάρη  έφερε μεγάλες επιτυχίες κάνοντας να ακούγεται το όνομα της πόλης μας πανελληνίως.

Ο ΓΑΣ ΠΗΓΑΣΟΣ ΚΟΡΥΔΑΛΛΟΥ λειτουργεί τα παρακάτω αγωνιστικά τμήματα στα πρωταθλήματα και κύπελα που διοργανώνει η ΕΣΚΑΝΑ:

* Ανδρών (Β’ ΕΣΚΑΝΑ)
* Γυναικών (Α’ ΕΣΚΑΝΑ)
* Νεανίδων (Α’ ΕΣΚΑΝΑ)
* Εφήβων (Γ’ ΕΣΚΑΝΑ)

* Κορασίδων (Α’ ΕΣΚΑΝΑ)
* Παίδων (Γ’ ΕΣΚΑΝΑ)
* Παγκορασίδων (Α΄ ΕΣΚΑΝΑ)

Παράλληλα, ο Σύλλογος λειτουργεί τμήματα ακαδημιών για αγόρια και κορίτσια κάτω των 14 ετών

Παραπομπές
----------

ΓΑΣ ΠΗΓΑΣΟΣ – Pegasos BC
Ο **Γεώργιος Λιανόπουλος** (1919 - ;) ήταν Έλληνας πολιτικός.

Βιογραφικά στοιχεία
-------------------

Ήταν γιος του Νικολάου Λιανόπουλου. Σπούδασε στο Πολυτεχνείο και εν συνεχεία πραγματοποίησε στις ΗΠΑ, όπου συνδέθηκε με φιλία με τον Ανδρέα Παπανδρέου. Ως φοιτητής υπήρξε επικεφαλής της Φοιτητικής Κομμουνιστικής Οργάνωσης. Τον Ιανουάριο του 1941 συνελήφθη και οδηγήθηκε στη Γενική Ασφάλεια Αθηνών, όπου κρατήθηκε. Εκεί ο Νίκος Ζαχαριάδης, φυλακισμένος τότε, του έδωσε σε πανί το λεγόμενο "τρίτο γράμμα" προκειμένου να το διαβιβάσει στην οργάνωση του ΚΚΕ προκειμένου να δημοσιευθεί. Την περίοδο της κατοχής συνελήφθη από τις γερμανικές αρχές και φυλακίστηκε. 

Στις εκλογές του 1974 εξελέγη βουλευτής Αθηνών με το κόμμα της Νέας Δημοκρατίας. Στην κυβέρνηση Κωνσταντίνου Καραμανλή που σχηματίστηκε, αμέσως μετά, τοποθετήθηκε υφυπουργός Οικονομικών, θέση στην οποία παρέμεινε μέχρι τις 10 Σεπτεμβρίου 1976, οπότε και αντικαταστάθηκε.

Πηγές
-----

1. ↑  9cf8186f-ed7a-47de-9465-16393ec2d65f. Ανακτήθηκε στις 23  Απριλίου 2022.
2. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα». Ανακτήθηκε στις 30  Απριλίου 2020.
3. ↑  Τα τρία γράμματα του Ζαχαριάδη, από την εφημερίδα "Ριζοσπάστης"
4. ↑  Μητρώο βουλευτών, από την ιστοσελίδα της Βουλής των Ελλήνων
5. ↑  κυβέρνηση Καραμανλή, από την ιστοσελίδα της Γενικής Γραμματείας Κυβέρνησης
Ο δεύτερος κύκλος της Αμερικανικής τηλεοπτικής σειράς με υπερήρωες *Peacemaker* βασίζεται στον ομώνυμο χαρακτήρα των DC Comics. Τοποθετείται στο Σύμπαν της DC (DCU) και είναι «ελαφριά επανεκκίνηση» της σειράς, η οποία ξεκίνησε ως spin-off της ταινίας του Εκτεταμένου Σύμπαντος της DC (DCEU) *The Suicide Squad* (2021). Ο κύκλος συνεχίζει την ιστορία του μισθοφόρου Κρίστοφερ Σμιθ / Peacemaker. Σε παραγωγή DC Studios, ο Τζέιμς Γκαν είναι ο υπεύθυνος της σειράς.

Πρωταγωνιστεί ο Τζον Σίνα ως ο ομώνυμος χαρακτήρας, επαναλαμβάνοντας τον ρόλο του από το *The Suicide Squad*, πλαισιωμένος από τους Ντανιέλ Μπρουκς, Φρέντι Στόρμα, Τζένιφερ Χόλαντ και Στιβ Έιτζι. Η σειρά ανανεώθηκε για δεύτερο κύκλο τον Φεβρουάριο του 2022, με τον Γκαν να είναι προγραμματισμένος να γράψει και να σκηνοθετήσει όλα τα οχτώ επεισόδια. Τα γυρίσματα ήταν αρχικά προγραμματισμένα να ξεκινήσουν το 2023, αλλά τελικά καθυστέρησαν, καθώς ο Γκαν έγινε ο συν-Διευθύνων Σύμβουλος της DC Studios και έθεσε ως προτεραιότητα την ταινία *Superman* (2025). Η spin-off σειρά *Waller* αργότερα έγινε επίσης προτεραιότητα, αλλά καθυστέρησε λόγω των απεργιών Χόλυγουντ του 2023 και τον Μάρτιο του 2024 ο Γκαν ανακοίνωσε πως ο κύκλος θα κυκλοφορούσε πρώτος. Τα γυρίσματα ξεκίνησαν τον επόμενο μήνα, ταυτόχρονα με το *Superman*.

Ο κύκλος είναι προγραμματισμένος να κάνει πρεμιέρα στη συνδρομητική υπηρεσία Max, αποτελούμενος από οχτώ επεισόδια.

Ηθοποιοί και χαρακτήρες
-----------------------

* Τζον Σίνα ως Κρίστοφερ Σμιθ / Peacemaker
* Ντανιέλ Μπρουκς ως Λεότα Αντεμπάιο
* Φρέντι Στόρμα ως Άντριαν Τσέις / Vigilante
* Τζένιφερ Χόλαντ ως Εμίλια Χάρκουρτ
* Στιβ Έιτζι ως Τζον Ικόνομος

Παραπομπές
----------

1. ↑  D'Alessandro, Anthony (16 Φεβρουαρίου 2022). «'Peacemaker' Renewed For Season 2 By HBO Max». *Deadline* (στα Αγγλικά). Ανακτήθηκε στις 15 Απριλίου 2024.
2. ↑  Tinoco, Armando (14 Απριλίου 2024). «'Peacemaker' Season 2 Starts Filming & James Gunn Shares Photo From The Set». *Deadline* (στα Αγγλικά). Ανακτήθηκε στις 15 Απριλίου 2024.

Εξωτερικοί σύνδεσμοι
--------------------

* Δεύτερος κύκλος του *Peacemaker* στην IMDb

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
DC Studios |
| --- |
|  |
| 
* Τζέιμς Γκαν
* Πίτερ Σαφράν
* Warner Bros. Discovery
 |
|  |
| Εκτεταμένο Σύμπαν της DC | 
* *Shazam! Η Οργή των Θεών* (2023)
* *The Flash* (2023)
* *Blue Beetle* (2023)
* *Aquaman: Το Χαμένο Βασίλειο* (2023)
 |
|  |
| Σύμπαν της DC | 
* *Creature Commandos* (2024)
* *Superman* (2025)
* *Peacemaker* (2ος κύκλος)
 |
|  |
| DC Elseworlds | 
* *Joker: Folie à Deux* (2024)
* *The Penguin* (2024)
 |

 |
Το **Λιχοσλάβλ** (ρωσικά: Лихосла́вль‎‎
 είναι πόλη της ευρωπαϊκής Ρωσίας. Είναι το διοικητικό κέντρο της επαρχίας Λιχοσλάβλσκι στο Όμπλαστ του Τβερ. Βρίσκεται 41 χιλιόμετρα βορειοδυτικά από το Τβερ, ενώ από την πόλη διέρχεται η σιδηροδρομική γραμμή Αγίας Πετρούπολης-Μόσχας. Σύμφωνα με την απογραφή του 2010 είχε πληθυσμό 12.257 κατοίκων, ενώ στις δύο προηγούμενες απογραφές του 2002 και του 1989 είχε 12.515 και 13.449 κατοίκους αντίστοιχα.

Ιστορία
-------

Η σημερινή πόλη βρίσκεται στο σημείο όπου κάποτε υπήρχαν οι κοινότητες του Οστάχοβο (ρωσικά: Осташково‎‎
, ιδρύθηκε το 1624) και Λιχοσλάβλ (αναφέρεται για πρώτη φορά στις αρχές του 19ου αιώνα).. Το Λιχοσλάβλ αναπτύχθηκε ως οικισμός που εξυπηρετούσε τον σιδηροδρομικό σταθμό. Ανήκε στο ουγέστ (διοικητική ενότητα) Νοβοτόρσκι, του Κυβερνείου του Τβερ και αναγνωρίστηκε ως πόλη το 1925.

Στις 12 Ιουλίου 1929 καταργήθηκαν τα κυβερνεία και τα ουγέστ. Η επαρχία Λιχοσλάβλσκι, με διοικητικό κέντρο της το Λιχοσλάβλ, ιδρύθηκε στη θέση των προηγούμενων διοικητικών οντοτήτων και υπάχθηκε στο οκρούγκ του Τβερ, που με τη σειρά του ανήκε στο Όμπλαστ της Μόσχας. Στις 23 Ιουλίου 1930 καταργήθηκαν τα οκρούγκ και οι επαρχίες υπήχθησαν απευθείας στα όμπλαστ.

Στις 29 Ιανουαρίου 1935, η επαρχία Λιχοσλάβσκι υπήχθη στο νεοσύστατο Όμπλαστ του Καλίνιν ενώ στις 9 Ιουλίου 1937 η επαρχία ενάχθηκε στο Εθνικό Οκρούγκ των Καρέλιων, το οποίο ιδρύθηκε ως αυτόνομη διοικητική οντότητα για τους Καρέλιους του Τβερ, και έγινε το διοικητικό κέντρο. Στις 7 Φεβρουαρίου 1939 καταργήθηκε το οκρούγκ. Την 1η Φεβρουαρίου 1963, στο πλαίσιο της ανεπιτυχούς μεταρρύθμισης του Νικίτα Χρουστσόφ, η επαρχία Λιχοσλάβλσκι συγχωνεύτηκε στην περιφέρεια Torzhoksky, όμως στις 4 Μαρτίου 1964 επανιδρύθηκε. Το 1990 το Όμπλαστ του Καλίνιν μετονομάστηκε σε Όμπλαστ του Τβερ.

Παραπομπές
----------

1. 1 2 3  История края (στα Russian). Официальный сайт Администрации Лихославльского района Тверской области. Αρχειοθετήθηκε από το πρωτότυπο στις 23 Σεπτεμβρίου 2014. Ανακτήθηκε στις 25 Αυγούστου 2014. CS1 maint: Μη αναγνωρίσιμη γλώσσα (link)
2. 1 2 3 4 5  Справка об изменениях в административно-территориальном делении Тверской губернии - Калининской области (στα Russian). Архивы России. Αρχειοθετήθηκε από το πρωτότυπο στις Απριλίου 19, 2012. Ανακτήθηκε στις Αυγούστου 25, 2014. CS1 maint: Μη αναγνωρίσιμη γλώσσα (link)
3. ↑  Snytko et al. p. 87
4. ↑  Головкин, Анатолий Николаевич. Карельский национальный округ (στα Russian). НКА Тверских карел. Αρχειοθετήθηκε από το πρωτότυπο στις 8 Απριλίου 2014. Ανακτήθηκε στις 7 Απριλίου 2014. CS1 maint: Μη αναγνωρίσιμη γλώσσα (link)
5. ↑  Decree of July 17, 1990
Το Ασόκα Τσάκρα όπως απεικονίζεται στην Ινδική σημαία.
Το **Ασόκα Τσάκρα** (*Τροχός του Ασόκα*) είναι μια απεικόνιση του Νταρματσάκρα, του αποκαλούμενου "Τροχού του Ντάρμα" (στα Σανσκριτικά Τσάκρα αποκαλείται ο τροχός). Ο τροχός του Ασόκα έχει **24** ακτίνες.

Το σύμβολο χρησιμοποιούνταν ευρύτατα κατά την αρχαιότητα στην Ινδία και έχει βρεθεί σε πολλά ερείπια από την εποχή της βασιλείας του Ασόκα (273-232 π.Χ.). Δύο από τις πιο χαρακτηριστικές εμφανίσεις του βρίσκονται στο *Στύλο του Ασόκα* και στο *Κιονόκρανο με Λιοντάρια του Ασόκα*.

Η πιο γνωστή χρήση του στη σημερινή εποχή είναι στο κέντρο της σημαίας της Ινδίας (υιοθετήθηκε στις 22 Ιουλίου του 1947) όπου απεικονίζεται με σκούρο μπλε χρώμα σε λευκό φόντο. Αντικατέστησε το σύμβολο του *Τσάκρα* (κινούμενος τροχός) που χρησιμοποιούνταν στην Ινδική σημαία πριν την ανεξαρτησία. Το σύμβολο βρίσκεται επίσης στη βάση του Κιονόκρανου του Ασόκα που αποτελεί το Εθνόσημο της Ινδίας.

Το κιονόκρανο του Ασόκα που ανεγέρθη το 250 π.Χ. περίπου και βρίσκεται στην κορυφή του στύλου του Ασόκα. Η παράσταση που έχει στην κορυφή της τρία λιοντάρια συμπληρώνεται με την εικόνα του αλόγου, που συμβολίζει την ταχύτητα, και του ταύρου, που συμβολίζει την σκληρή δουλειά, αποτελεί το εθνικό έμβλημα της Ινδίας.

Ιστορία
-------

Το Ασόκα Τσάκρα δημιουργήθηκε την περίοδο της βασιλείας του αυτοκράτορα Ασόκα. Η σανσκριτική λέξη Τσάκρα εκτός από τροχός, σημαίνει κύκλος και αυτοεπαναλαμβανόμενη διεργασία. Η διεργασία συμβολίζει τον κύκλο του χρόνου και την αλλαγή που επέρχεται στο σύμπαν.

Οι εικοσιτέσσερις ακτίνες αντιπροσωπεύουν εικοσιτέσσερις αρετές:

1. Αγάπη
2. Θάρρος
3. Υπομονή
4. Γαλήνη
5. Αγαθότητα
6. Καλοσύνη
7. Πίστη
8. Ευγένεια
9. Αυτοέλεγχος
10. Ανιδιοτέλεια
11. Αυτοθυσία
12. Ειλικρίνεια
13. Ηθική
14. Δικαιοσύνη
15. Έλεος
16. Προσήνεια
17. Ταπεινότητα
18. Συμπόνια
19. Συμπάθεια
20. Θεία γνώση
21. Θεία σοφία
22. Θεία αρετή
23. Σεβασμός και φόβος θεού
24. Ελπίδα, εμπιστοσύνη και πίστη στην αγαθή φύση του θεού

Δείτε επίσης
------------

* Σημαία της Ινδίας
* Εθνόσημο της Ινδίας

Εξωτερικοί σύνδεσμοι
--------------------

* Εικόνες του περίφημου κιονόκρανου του Ασόκα από το μουσείο Σαρνάθ
Ο **Χάρι Ουίνστον** (αγγλικά: 
Harry Winston), 1 Μαρτίου 1896 - 28 Δεκεμβρίου 1978) ήταν Αμερικανός κοσμηματοπώλης. Υπήρξε ιδιοκτήτης του διάσημου διαμαντιού Χόουπ (Diamond Hope), όπου αργότερα το έδωσε στο Ινστιτούτο Σμιθσόνιαν.

Πρώτα χρόνια
------------

Ο πατέρας του Ουίνστον, Τζέικομπ, ξεκίνησε μια μικρή επιχείρηση κοσμημάτων αμέσως μετά τη μετανάστευσή του στις Ηνωμένες Πολιτείες από την Ουκρανία.

Σε νεαρή ηλικία, ο Χάρι εργάστηκε στο κατάστημα του πατέρα του και σε ηλικία 12 ετών, αγόρασε ένα σμαράγδι δύο καρατίων από ένα ενεχυροδανειστήριο για μόλις 25 σεντς και δύο μέρες αργότερα το πώλησε για 800 δολάρια.

Ο Γουίνστον ξεκίνησε την δικιά του κατασκευή κοσμημάτωντο 1920 και άνοιξε το πρώτο κοσμηματοπωλείο στη Νέα Υόρκη το 1932.

Το 1926, απέκτησε τη συλλογή κοσμημάτων Arabella Huntington, η οποία ήταν σύζυγος του μεγιστάνα των σιδηροδρόμων E. Huntington για 1,2 εκατομμύρια δολάρια.

Η Arabella είχε συγκεντρώσει μία από τις μεγαλύτερες συλλογές κοσμημάτων Καρτιέ στον κόσμο, την οποία ο Γουίνστον αγόρασε μετά το θάνατό της, επανασχεδιαζόντας πάλι τα κοσμήματα με πιο μοντέρνο στυλ.

Κληρονομική διάμαχη
-------------------

Μετά τον θάνατο του Χάρι Ουίνστον το 1978, οι δύο γιοι του Ρόναλντ και Μπρους κληρονόμησαν την εταιρεία Harry Winston Inc, οι οποίοι μπήκαν σε μια δεκαετή μάχη για τον έλεγχο της εταιρείας.

Το 2000, ο Ρόναλντ Ουίνστον μαζί με έναν νέο επιχειρηματικό εταίρο, την Fenway Partners, αγόρασαν το μερίδιο που κατείχε ο Μπρους για 54,1 εκατομμύρια δολάρια.

Παραπομπές
----------

1. ↑  Ανακτήθηκε στις 28  Νοεμβρίου 2020.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb135343852. Ανακτήθηκε στις 10  Οκτωβρίου 2015.
3. ↑  «Χάρι Ουίνστον, ο βασιλιάς των διαμαντιών». Telegraph.co.uk. Αρχειοθετήθηκε από το πρωτότυπο στις 11 Ιουλίου 2019. Ανακτήθηκε στις 30 Νοεμβρίου 2019.  (Αγγλικά)
Ο **Λάντισλαβ Ζέμλα** (*τσεχικά : Ladislav Žemla*) (6 Νοεμβρίου 1887, - 18 Ιουνίου 1955) ήταν, Βοημός στην καταγωγή, Τσεχοσλοβάκος πρωταθλητής της αντισφαίρισης, γνωστός με το προσωνύμιο "Rázný". Αδελφοί του ήταν ο επίσης ολυμπιονίκης της αντισφαίρισης Ζντένεκ Ζέμλα και ο Γιάροσλαβ Ζέμλα.

Ήταν ένας από τους καλύτερους παίκτες της αντισφαίρισης της εποχής του, έχοντας κερδίσει τον τίτλο του "Crown Czechs" στο απλό οκτώ φορές και στο διπλό έντεκα φορές. Μετά την ίδρυση της Δημοκρατίας της Τσεχοσλοβακίας, κέρδισε τέσσερις ακόμα τίτλους στο απλό και τέσσερις στο διπλό. Ήταν αθλητής του Ομίλου αντισφαίρισης Πράγας ('Lawn Tennis Clyb Prague*).*

Κατά τα έτη 1921-1927 παίζει με την Τσεχοσλοβακία στο κύπελλο Ντέιβις σε 23 αγώνες με ρεκόρ 13 νίκες και 10 ήττες).

Στους Ολυμπιακούς Αγώνες του 1906 στην Αθήνα, εκπροσωπώντας την Βοημία, κέρδισε το χάλκινο μετάλλιο στο διπλό με συμπαίκτη τον Ζντένεκ Ζέμλα. Τέσσερα χρόνια αργότερα το 1912 στη Στοκχόλμη πήρε την τέταρτη θέση στο απλό αλλά κέρδισε το κύπελλο για το τέλειο στυλ παιχνιδιού του από τον Σουηδό βασιλιά Γουσταύδο Ε΄. Στους Ολυμπιακούς Αγώνες του 1920 στην Αμβέρσα κέρδισε άλλο χάλκινο μετάλλιο στο μικτό διπλό με συμπαίκτρια την γυναίκα του Μιλάντα Σκρμπκόβα.

Παραπομπές
----------

1. 1 2  *ITF website*.
2. 1 2  «Databáze Vojenského historického archivu». *Database of the Military Historical Archive*. Ανακτήθηκε στις 30  Νοεμβρίου 2020.
3. ↑  «Databáze Vojenského historického archivu». *Database of the Military Historical Archive*. Ανακτήθηκε στις 28  Ιουνίου 2022.
4. ↑  800169119. Ανακτήθηκε στις 27  Απριλίου 2022.
5. ↑  Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε. ISBN 960-85466-2-1, σελ. 83
6. ↑  Ο Λάντισλαβ Ζέμλα στο Κύπελλο Ντέιβις
7. 1 2 3  «Ο Λάντισλαβ Ζέμλα στους Ολυμπιακούς αγώνες». Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 21 Σεπτεμβρίου 2017.